
Formål :

Ansvaret for helse, miljø og sikkerhet ved enheten ligger hos ansvarlig leder (fakultets-/ stabsleder, institutt-/seksjons-/senterleder). Om ansvarlig leder velger å ikke fordele arbeidsoppgaver innenfor HMS til en HMS-koordinator, ivaretar han disse arbeidsoppgavene selv. HMS-koordinatoren skal ivareta den daglige oppfølgingen av HMS-saker ved enheten. Normalt er HMS-koordinatoren knyttet til en annen stilling ved enheten og benytter så mye tid til HMS-arbeid som situasjonen til enhver tid tilsier. HMS-koordinatoren rapporterer til enhetens ansvarlige leder og holder denne løpende informert om vesentlige forhold som angår arbeidet med helse, miljø og sikkerhet. Oppgaver avtales med ansvarlig leder.

Aktuelle oppgaver:

· Sørge for at det gjennomføres systematisk kartlegging av arbeidsmiljøet, utarbeides handlingsplaner og gjennomføres tiltak slik at lover, forskrifter og retningslinjer overholdes.

· Ha oversikt over hvilke lover, forskrifter og sentrale retningslinjer som gjelder for virksomheten og sørge for at disse etterleves.

· Sørge for at det utarbeides lokale retningslinjer og prosedyrer der dette er påkrevd, og at disse etterleves. 

· Sørge for at tilsatte ved enheten har tilstrekkelig opplæring innen HMS.

· Ta initiativ til å utbedre forhold som går ut over HMS-situasjonen ved enheten. 

· Være den daglige kontakten for enhetens verneombud og for tilsatte og studenter i HMS-saker. Henvendelser verneombudet gjør om ulykkes- og helsefarer skal besvares.

· Være enhetens kontakt overfor HMS-seksjonen vedrørende behov for bistand og rapportering.

· Sørge for at enhetens HMS-arbeide koordineres i forhold til ev. andre arbeidsgivere i samme lokale. 

Informasjon – opplæring:

HMS-koordinatoren bør gjennomføre grunnopplæring i arbeidsmiljø (40-timers kurset). Enhetens leder er ansvarlig for at det legges til rette for at  HMS-koordinatoren kan tilegne seg den nødvendige kunnskap for å utøve sitt arbeid som HMS-koordinator. HMS-koordinator  skal selv sørge for å holde seg oppdatert og tilegne seg nødvendig kunnskap gjennom lover og forskrifter, tidsskrifter, kurs og konferanser. 

